ཚེ་རབས་རྗེས་འཛིན་སྨོན་ལམ་ནི། ན་མོ་གུ་རུ་བྷྱ༔ དཀོན་མཆོག་རྩ་གསུམ་རྒྱུ་མཚོའི་བྱིན་མཐུ་དང༌། །
ལས་འབྲས་བསླུ་བ་མེད་པའི་བྱིན་རླབས་དང༌། །བདག་ཅག་ལྷག་བསམ་དག་པའི་བདེན་སྟོབས་ཀྱིས། །མགོན་ཁྱེད་སྨོན་ལམ་འགྲུབ་པའི་དཔང་པོར་མཛོད། །སྐྱེ་
དང་ཕྲེང་བའི་ཚེ་རབས་ཐམས་ཅད་དུ། །དལ་འབྱོར་རྟེན་བཟང་མི་ལུས་རིན་ཆེན་ཐོབ། །རྣམ་དག་ཚུལ་ཁྲིམས་བསླབ་པས་རྒྱུད་བསྡམས་ནས། །འཁོར་བའི་སྡུག་
བསྔལ་ཇི་བཞིན་རྟོགས་པར་ཤོག །རྣམ་གཡེང་ངང་ནས་མི་ཚེ་མི་འདའ་བར། །ཕྱི་ནང་སྣོད་བཅུད་དངོས་པོ་ཅི་མཆིས་ཀུན། །བདེན་མེད་རྨི་ལམ་རང་བཞིན་མཐོང་
ནས་ནི། །ནམ་འཆི་ངེས་མེད་དྲན་པར་བྱིན་གྱིས་རློབས། །ཐར་པའི་ལམ་དུ་དང་པོར་འཇུག་པའི་སྒོ། །ངེས་འབྱུང་སྐྱོ་ཤས་དྲག་པོ་སྐྱེ་བ་དང༌། །སངས་རྒྱས་སྒྲུབ་
པའི་ལམ་མཆོག་རིན་པོ་ཆེ། །བདག་གཞན་བརྗེ་བ་ཡིད་བཞིན་ནོར་བུ་ནི། །སྐྱེ་དང་ཕྲེང་བའི་ཚེ་རབས་ཐམས་ཅད་དུ། །བདེན་གཉིས་བྱང་ཆུབ་སེམས་གཉིིས་
438

སྨོན་ལམ་
و
আ
།འབྱོང་བར་ཤོག །གསང་སྔགས་རྡོ་རྗེ་ཐེག་པའི་ལམ་ཞུགས་ནས། །རྡོ་རྗེ་འཆང་ནས་བརྒྱུད་པའི་བར་དག་ཏུ། །སྨིན་གྲོལ་ཟབ་མོས་རང་
རྒྱུད་སྨིན་ནས་ནི། །ཚེ་གཅིག་སངས་རྒྱས་འགྲུབ་པར་བྱིན་གྱིས་རློབས། །གསང་བའི་གསང་བ་ཐེག་མཆོག་ཨ་ཏིཾ་ཡི། །བརྒྱུད་གསུམ་བླ་མའི་མན་ངག་མ་ནོར་
བར༑ ༑ཇི་བཞིན་སྨིན་གྲོལ་ལམ་ལ་བསྟེན་ནས་སུ། །དཔལ་ལྡན་བླ་མ་ཉིད་དང་མི་འབྲལ་ཤོག །ཚེ་འདིའི་སྣང་བ་ནུབ་པར་གྱུར་མ་ཐག །དག་པའི་ཞིང་དུ་དགེ་
ྋབའི་འཕྲོ་མཐུད་ནས། །རྗེ་བཙུན་བླ་མ་གང་དུ་བཞུགས་པའི་ཞིང༌། །འདུན་པ་དྲག་པོས་སྐད་ཅིག་སླེབ་པར་ཤོག །དེའི་ཚེ་ས་ལམ་མ་ལུས་མཐར་ཕྱིན་ཅིང༌། །ཁྱད་
ཆོས་དྲུག་ལྡན་བུམ་སྐུའི་ས་ཟིན་ནས། །འཁྲུལ་སྣང་འཁོར་བའི་སྡུག་བསྔལ་མ་ཟད་བར། །བླ་མའི་ཕྲིན་ལས་བདག་གིས་སྐྱོང་བར་ཤོག །ཅེས་པ་འདི་ནི་སློབ་བུ་ཟླ་ཕྲུག་གིས་ཚེ་
༦ རབས་རྗེས་འཛིན་དགོས་ཟེར་བས་གཏེར་སྟོན་ཀློང་གསལ་སྙིང་པོའི་མངོན་སྤྲུལ་སྙིགས་དུས་གཏེར་མིང་འཛིན་པ་བྱང་ཆུབ་རྒྱལ་མཚན་གྱིས་སྤེལ།། །།
Y